Brest (Běłoruska)
Brest (prjedy tež Brest-Litowsk, „Litawski Brest“; běłorusce БpэcT/Brest abo Бepacbцe/Bjerascje; rusce БpecT/Brest; pólsce Brześć nad Bugiem) je wulkoměsto z něhdźe 340.000 wobydlerjemi w Běłoruskej. Nadeńdźe so na samym juhozapadźe kraja při pólskej hranicy a je najwažniši hraničny přechod za nadróžny a železniski wobchad Běłoruskeje z Europskej uniju, běłoruske „wrota do zapada“.
Město nadeńdźe so při prawym brjoze rěki Bug a je zarjadniske sydło Brestskeje oblasće.
W lěće 1918 bě Brest-Litowsk městno podpisanja a mjenodawar Brestsko-Litowskeho měroweho zrěčenja mjez Němskim mócnarstwom a bolšewistiskej Ruskej. Hač do lěta 1939 słušeše město do Pólskeje.
tum_Latn szl_Latn szl_Latn ces_Latn